Estoniaren kanpo harremanak

Estoniako Errepublikak 1918ko otsailaren 24an lortu zuen independentzia Errusiar Inperiotik, eta harreman diplomatikoak ezarri zituen herrialde askorekin, Nazioen Ligako kide izateagatik. 1940an Estonia Sobietar Batasunean indarrez sartu izana ez zuen orokorrean onartu nazioarteak eta Estoniako diplomazia zerbitzuak herrialde batzuetan funtzionatzen jarraitu zuen. Sobietar Batasunetik independentzia berreskuratu ondoren, Errusia izan zen Estoniaren independentzia berriro onartu zuen lehen nazioetako bat (hori egin zuen lehen herrialdea Islandia izan zen, 1991ko abuztuaren 22an). Estoniaren berehalako lehentasuna, independentzia berreskuratu ondoren, indar errusiarrak (lehen sobietarrak) Estoniako lurraldetik erretiratzea zen. 1994ko abuztuan amaitu zuten hori. Hala ere, Moskurekiko harremanak tenkatuta mantendu dira, batez ere, Errusiak 1999an Estoniarekin sinatu zuen mugen inguruko ituna ez berrestea erabaki zuelako.

## Bigarren independentziaren ondorengo joerak 
Independentzia berreskuratu zuenetik, Estoniak Europa mendebaldeko nazioekin lankidetza estuko kanpo-politika garatu du. 
[ezkerrera|thumb|270x270px|[Toomas Hendrik Ilves presidentea eta George W. Bush presidentea, Estonian 2006an.]]
Zentzu horretan, bi helburu politiko garrantzitsuenak NATOn eta Europar Batasunean sartzea izan ziren, 2004ko martxoan eta maiatzean gertatutakoak, hurrenez hurren. Estoniak Mendebalderantz egindako nazioarteko berregokitzearekin batera, Errusiarekin izandako harremanen okertze orokorra gertatu da. Azken horren lekuko, Brontzezko Soldaduaren Bigarren Mundu Gerrako monumentua Tallinnen birkokatzearen inguruko eztabaidak izan ziren. Europako integrazioan sakontzearen aldeko sutsua da Estonia. 2012an finantza transakzioen gaineko zergaren prestaketan parte hartzeko erabakiak Estoniak EBrekiko duen jarrera horren isla da.

Estoniaren independentziaren osteko norabide aldaketako elementu garrantzitsu bat Europako iparraldeko herrialdeekin, bereziki Finlandiarekin eta Suediarekin, garatu diren lotura estuagoak izan dira. Izan ere, estoniarrek herri eskandinaviartzat dute euren burua, Baltiarrak baino herri finiarra izateagatik, Danimarkarekin eta, bereziki, Finlandia eta Suediarekin dituzten lotura historikoetan oinarrituta. 1999ko abenduan, Estoniako Atzerri ministroak (eta 2006tik Estoniako presidenteak), Toomas Hendrik Ilvesek, "Estonia Eskandinaviar Herrialde gisa" izeneko hitzaldia eman zuen Nazioarteko Gaietarako Suediar Institutuan. 2003an, Atzerri Ministerioak "Estonia: nordic with a twist" izeneko erakusketa ere antolatu zuen. Eta 2005ean, Estonia Europar Batasuneko Nordic Battle Group taldean sartu zen. Era berean, Kontseilu Nordikoan eskubide osoko kide bihurtzeko etengabeko interesa erakutsi du.

1992an Errusiak Estoniaren nazioarteko merkataritzaren % 92 hartzen zuen bitartean, gaur egun interdependentzia ekonomiko handia dago Estoniaren eta bertako bizilagun nordikoen artean: Estoniako atzerriko inbertsioaren hiru laurdenak herrialde nordikoetan sortzen dira (batez ere Finlandian eta Suedian), eta Estoniak herrialde horietara bidaltzen ditu esportazioen % 42 (Errusiara % 6,5 joaten da, Letoniara % 8,8, eta Lituaniara % 4,7). Bestalde, Estoniako sistema politikoak, errenta zergaren tarifa lauak eta Osasun Zerbitzuen Estatu ereduak bereizten dute Europako iparraldeko gainerako estatuetatik, eta, hain zuzen ere, Europako beste herrialde askotatik.

Estonia nazioarteko 181 erakunderen parte da, besteak beste, BIS, CBSS, CE, EAPC, EBRD, ECE, EB (2004ko maiatzaren 1etik kidea), FAO, IAEA, IBRD, ICAO, ICRM, IFC, IFRCS, IHO, ILO, NDF, Nazioarteko Itsas Erakundea, Interpol, IOC, IOM (begiralea), ISO (korrespontsala), ITUC, ITUC, NATO, OPCW, OSCE, PFP, UN, UNCTAD, UNESCO, UNMIBH, UNMIK, UNTSO, UPU, WCO, WEU (bazkidea), WHO, WIPO, WMO, WTO.

## Nazioarteko gatazkak 
### Estonia eta Errusiaren arteko lurralde auziak 
[thumb|[Kersti Kaljulaid Estoniako presidentea eta Vladimir Putin Errusiakoa Moskun, 2019ko apirilaren 18an]]
Sobietar Batasuna desegin ondoren, Estoniak Bigarren Mundu Gerraren ondorioz Errusiari erantsitako 2.000 kilometro karratu baino gehiagoko lurraldearen itzulera espero zuen. Anexionatutako lur horiek Errusiak 1920an Tartuko Bake Itunean onartutako Estoniaren mugen barruan zeuden. Hala ere, Boris Yeltsinen gobernuak uko egin zion Sobietar Batasunak egindako ekintzen erantzukizun orori.

2005ean herrialde bakoitzeko atzerri ministroek mugaren inguruko ituna sinatu ondoren, Estoniako gobernuak eta presidenteak berretsi eginn zuten ituna. Errusiak interpretatu zuen hitzaurreak aukera ematen ziola Estoniari etorkizunean lurralde aldarrikapena egiteko, eta Vladimir Putinek Estoniari jakinarazi zion Errusiak ez dituela horiek aintzat hartuko. 2012an hasi zituzten berriro negoziazioak, eta 2014ko otsailean sinatu zuten ituna. Berrespena falta da.

## Harreman diplomatikoak 
Estoniak harreman diplomatikoak mantentzen dituen herrialdeen zerrenda:

## Aldebiko harremanak 
### Alde anitzekoa 
### Afrika 
### Amerika 
### Asia 
### Europa 
### Ozeania 
## Erreferentziak